open-index/open-wikipedia-markdown huggingface dataset:
Andrew McCarthy

**Andrew McCarthy** (født 29. november 1962 i Westfield i New Jersey) er en amerikansk skuespiller. 

McCarthy er best kjent for hans roller i filmene St. Elmo's Fire, Mannequin, Weekend at Bernie's, Pretty in Pink og Less Than Zero, og mer nylig for sine opptredener i TV-serier som Lipstick Jungle og Royal Pains. McCarthy fikk anerkjennelse som skuespiller i Hollywood på 1980-tallet. I 1985 spilte McCarthy med Donald Sutherland og Kevin Dillon i filmen Heaven Help Us. I 1985 gjorde McCarthy sin debut på Broadway i oppsetningen The Boys of Winter. Han var kort tid senere tilbake til Hollywood i 1988 for å spille i flere filmer, blant annet i Fresh Horses og Kansas. 

Hans mest kjente filmer er fra 2000-tallet er The Bourne Identity (2002) og Mr. & Mrs. Smith (2005). I 2003 var McCarthy en gjesteskuespiller i to episoder av TV-serien Law & Order: Criminal Intent, men på grunn av uenigheter med noen av de faste skuespillerne ble McCarthy skrevet ut av serien fortere enn det som var opprinnelig planlagt. McCarthy hadde en mindre rolle i The Spiderwick Chronicles. McCarthy er rangert som nummer 40 på listen over 100 Greatest Teen Stars of all time. McCarthy regisserte flere episoder av den populære TV-serien Gossip Girl. I 2010 og 2011, har han også dukket opp i serien White Collar som er blitt svært populær i USA.

## Referanser

## Eksterne lenker
* 
*
Bob (navn)

**Bob** er en opprinnelig engelsk kjæleform av mannsnavnet *[[Robert]]*, som har opprinnelse i det gammeltyske navnet *Hrodebert* dannet av de norrøne ordene *hróðr*, «beømmelse, ære, ros, heder», og *bjartr*, «lys, lysende, skinnenede».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Bob Hope (1903–2003), britisk-amerikansk komiker og skuespiller
* Bob Newhart (1929–2024), amerikansk komiker og skuespiller
* Bob Dylan (f. 1941), amerikansk musiker og sanger
* Bob Marley (1945–1981), jamaicansk reggaemusiker
* Bob Geldof (f. 1951), irsk sanger og låtskriver

## Annen bruk av navnet
* Byggmester Bob, TV-serie for barn
* Bob Hund, svensk indierockband dannet i 1991

## Referanser


## Eksterne lenker
Jason Patric

**Jason Patric** (født 1966) er en amerikansk skuespiller på film, TV og teater. 

Patrick er kjent for sine roller i filmene *[[The Lost Boys]]* fra 1987, The Frankenstein Mystery fra 1990, *[[Sleepers]]* fra 1996, *[[Narc]]* fra 2002, *[[The Losers]]* fra 2010, og *[[Speed 2: Cruise Control]]*. Hans far er skuespilleren og dramatikeren Jason Miller. Patric er mors barnebarn av Jackie Gleason. Patric ble født som Jason Patric Miller, sønn av den Academy Award-nominerte skuespilleren og Pulitzer Prize-vinnende forfatteren Jason Miller (født John Anthony Miller) og Linda Gleason, datter av skuespiller og komiker Jackie Gleason. Hans halvbror er skuespilleren Joshua John Miller. 

Patric er av irsk avstamning og vokse opp i Upper Saddle River i New Jersey der han studerte ved den katolske Don Bosco Preparatory High School i Ramsey, New Jersey, og senere ved den katolske videregående skolen i Santa Monica i California. På videregående spilte Patrick i produksjoner av Dracula og Grease. Rett etter eksamen ble Patrick satt opp i TV-drama Toughlove sammen med Bruce Dern, Piper Laurie, Dedee Pfeiffer og Lee Remick. 

Jason Patric hadde flere stevnemøter med skuespillerinnen Julia Roberts bare noen få dager etter at hun avlyste det planlagte bryllupet med Kiefer Sutherland i juni 1991. Patric gikk deretter ut med supermodell Christy Turlington flere ganger mellom 1994 og 2000. Paret holdt en lav profil og ble sjelden blir sett sammen i offentligheten. Christy endte forholdet da hun møtte sin fremtidige ektemann, skuespiller og regissør Edward Burns på en fest i The Hamptons høsten 2000. I 2007 spilte Jason Patric i filmen In the Valley of Elah, og i 2009 fikk han en rolle i filmen My Sister's Keeper.

I 2004 ble Patric arrestert for offentlig beruselse og motsatte seg arrestasjon i Austin, Texas, og han var involvert i en fysisk konfrontasjon med politiet. Patric hevdet at anklagene var falske, og at det var politiet som overfalt ham. Påtalemyndigheten droppet senere anklagene, som inkluderte overfall på en politimann. Patrick saksøkte politiet for brudd på sivile rettigheter, men den føderale juryen nedla dom i politiets favør.

## Referanser


## Eksterne lenker
*
Carl Trond Nedberg

**Carl Trond Nedberg** (1917–2004) var en norsk organist og dirigent fra Narvik. Han var også den første rektoren ved Narvik kommunale musikkskole, etablert i 1953. Han var født i Sandar ved Sandefjord, var organist på Voss fra 1942 og i Narvik fra 1952. 

Sammen med sin kone Norma engasjerte han seg i mange sider av kulturlivet, blant annet som dirigent for Narvik Byorkester og Narvik Operakor. Han ledet Narvik byorkester i nærmere tre tiår.

Han hadde artium fra 1937 og organisteksamen fra Musikkonservatoriet i Oslo 1940.

Nedberg ble tildelt Kongens fortjenstmedalje i sølv i 2002, Nordland fylkes kulturpris i 1976 og Narvik kommunes kulturpris i 1980.

## Referanser


## Eksterne lenker
* narvikbyorkester.no ''Historie''
* fremover.no «Hedrer Nedberg med hans favorittrekviem»
Music Export Norway

**Music Export Norway** (**MEN**) var et norsk aksjeselskap etablert i 2000 med følgende formål:

«*Service- og kompetansesenter for eksportører av norske musikkprodukter. Selskapet skal primært konsentrere sin virksomhet om å styrke norsk musikkliv på kommersiell basis, men i den utstrekning det er mulig, uten å ekskludere aktører som kan bidra til dette.  Selskapet skal tilrettelegge internasjonale eksportframstøt, og bistå med å tilrettelegge internasjonale eksportframstøt, og bistå med å tilrettelegge forholdene for eksport av norske innspillinger så som deltagelse på internasjonale messer, konferanser, presentasjon på Internett m.m. Selskapet skal der det synes hensiktsmessig søke samarbeid med beslektede virksomheter, samt institusjoner som naturlig bør benytte musikk i sin profilering så som UD, større norske konsern m.m.*»

Pr. desember 2011 var MEN eiet av seks ulike organisasjoner fra norsk musikkbransje, henholdsvis International Federation of the Phonographic Industry, FONO (interesseorganisasjonen for uavhengige norske plateselskaper), Norske Populærautorer, GramArt (Grammofonartistenes Forening), Musikernes fellesorganisasjon og Norsk Musikkforleggerforening.

Music Export Norway hadde i 2011 hovedkontor i Karl Johans gate 23 i Oslo. Selskapet jobbet for å styrke norsk musikk internasjonalt. Selskapet initierte, tilrettela og koordinerte internasjonale eksportfremstøt og bistod med å legge til rette for eksport av norsk musikk, deltagelse på internasjonale messer, konferanser og bransjefestivaler, presentasjoner på Internett m.m.

Aksjeselskapet Music Export Norway ble avviklet fredag 11. januar 2013 og eiendelene og de ansatte i selskapet overdratt til den nye statlige stiftelsen Music Norway. Samtidig ble stiftelsen Norsk Musikkinformasjon lagt ned og deler av deres ansatte overført til Music Norway som fra januar 2013 overtok ansvaret for den norske musikkbransjes fellesrettede musikkeksportarbeid..

## Organisasjon
Music Export Norway hadde seks ansatte, hvorav fire arbeidte ved hovedkontoret i Oslo og to ved selskapets kontorer i henholdsvis London og Berlin.

## Referanser


## Eksterne lenker
* Music Export Norways hjemmesider
Oliver Platt

**Oliver Platt** (født 12. januar 1960 i Ontario i Canada) er en amerikansk skuespiller.

## Familie
Platt ble født i Canada av amerikanske foreldre. Hans mor Sheila Maynard arbeidet som *clinical social worker*, og faren Nicholas Platt var diplomat. Faren var USAs ambassadør til Pakistan, Zambia og Filippinene. Oliver Platt har en eldre bror, Adam Platt, som er restaurantkritiker for *[[New York Magazine]]*, og en yngre bror, Nicholas Platt jr. Familien flyttet tilbake til USA da Platt var tre måneder gammel.

Oliver Platts mor var tremenning av Diana, prinsesse av Wales. På grunn av farens karriere i diplomatiet flyttet familien mye rundt i verden, og Platt gikk på tolv ulike skoler opp gjennom oppveksten, deriblant den amerikanske skolen i Japan. Platt tok hovedfag i drama ved Tufts University, hvor han møtte og ble nære venner med Hank Azaria. Platt tilbrakte tre år på forskjellige teatere i Boston i Massachusetts.

Platt giftet seg med Mary Camilla Bonsal Campbell den 12. september 1992 i Kittery Point i Maine. I 1992 fikk paret sitt første barn, datteren Lily, i 1997 fikk de sønnen George og i 1999 datteren Claire.

## Skuespillerkarriere
I juni 2010 mottok Platt en P.T. Barnum Award fra Tufts University for hans eksepsjonelle arbeider innenfor media og underholdning. Platt spilte rollen som rollen som Bob Zelnick i dramafilmen *[[Frost/Nixon]]* fra 2008. Mellom 2010 og 2013 spilte han i TV-serien ''The Big C''.

## Filmografi (utvalg)
* 1988: ''Gift med mafiaen'' (spillefilm) – FBI-agent Edward «Ed» Benitez
* 1988: ''Working Girl'' (spillefilm) – David Lutz
* 1990: ''Hilsen fra Hollywood'' (spillefilm) – Neil Bleene
* 1990: *[[Flatliners]]* (spillefilm) – Randy Steckle
* 1992: ''Beethoven'' (spillefilm) – Harvey
* 1993: ''De tre musketerer'' (spillefilm) – Porthos
* 1993: ''Uanstendig forslag'' (spillefilm) – Jeremy
* 1996: ''Ordre fra høyeste hold'' (spillefilm) – Dennis Cahill
* 1998: ''Dr. Dolittle'' (spillefilm) – doktor Mark Weller
* 1999: ''Lake Placid'' (spillefilm) – Hector Cyr
* 1999: ''Three to Tango'' (spillefilm) – Peter Steinberg.
* 2008: *[[Frost/Nixon]]* (spillefilm) – Bob Zelnick
* 2011: ''X-Men: First Class'' (spillefilm) – «The Man in Black»
* 2012: ''2012'' (spillefilm) – Carl Anheuser
* 2014: *[[Fargo (TV-serie)|Fargo]]* (TV-serie) – Stavros Milos (fem episoder)
* 2015: *[[The Good Wife]]* (TV-serie) – R.D. (tre episoder)
* 2015–2017: *[[Modern Family]]* (TV-serie) – Martin (to episoder)
* 2016: ''Rules Don’t Apply'' (spillefilm) – Mr. Forester
* 2016: ''Shut In'' (spillefilm) – Dr. Bennett Wilson
* 2022–: *[[The Bear (TV-serie)|The Bear]]* (TV-serie) – «onkel Jimmy»

## Referanser


## Eksterne lenker
*
Sverre Heiberg

**Sverre Heiberg** (1912–1991) var en norsk pressefotograf, kjent fra *[[Dagbladet]]* der han også var sjefsfotograf, og for billedboka fra Oslo.

## Liv og virke
Han var av slekten Heiberg, sønn av disponent Finn Heiberg (1879–1947) og  Martha Lyng (1878–1954).

Etter examen artium ved Fagerborg videregående skole 1932 startet han samme året Norsk Pressebyrå (nedlagt 1943) og gikk i lære hos fotograf Wilhelm Råger på Stortorvet. For *[[Dagbladet]]* begynte han i 1934 og forble der til i 1988, bortsett fra under den andre verdenskrig da han jobbet for Norsk Telegrambyrå og *[[Aftenposten]]*.  Hans bildesamling fra 1934-88 ble året etter overrakt Oslo Bymuseum.  

Blant Heibergs mer kjente bilder er de fra rettssakene mot Knut Hamsun i 1948 og mot Agnar Mykle i 1957. Det var Heiberg som foreviget Sissel (Wold) Dedekam Simonsen og søsteren Turid Wold sitt håndtrykk med Kronprins Olav ved Max Manus i maidagene 1945. Av Kong Haakon VII ble han en gang utskjelt på grunn av blitzen, og kongen nedla tilslutt forbud mot fotografering; ifølge Heiberg «hadde [kongen] ikke sans for PR». 
Gjemt bak en palme fotograferte han Marlene Dietrich på Regnbuen den 11. mai 1960, men ble utvist og klaget til kriminalsjef Lars L'Abée-Lund, som også var der, men ikke hadde sett noe.

I sine senere år dokumenterte han Oslo, og uttalte ved bokutgivelsen i 1984 at han ikke likte entreprenørstanden, «fordi de bestemmer hvordan byen skal se ut». Iført sin vanlige grå frakk og sixpence hadde han noen måneder før karakterisert de samme entreprenører som «mordere [av byggverk] og kjeltringer» og «noe så stygt som Postgirobygget!». Han tilføyde i samme intervju at «politikerne er hverken onde eller gode. De er helt uten personlig engasjement!».

## Premier
* Farverådets og Byggtjenestens bevaringspris 1978 
* Oslo Arkitektforenings ærespris 1979
* Miljøvernprisen 1982
* Oslo bys kunstnerpris 1983
* Statens stipend for eldre fortjente kunstnere 1984

## Utgivelser
* 

## Referanser


## Eksterne lenker
*
Håkon O. Wika

**Haakon Olsen Wika** (1899–1981) var en funksjonær, bygdebokforfatter og Ap-politiker fra øykommunen Vega i Helgeland. Wika var stortingsrepresentant for Nordland i to perioder 1937-1949 og ordfører i Vega 1948–65.

Han var gårdbruker og fisker, og hadde utdanning fra Treiders handelsskole 1923. Fra 1925 hadde han ulike kommunale stillinger, først som kommunekasserer til 1938 og senere som trygdesjef. 

Wika var kommunestyremedlem fra 1929 og ordfører i Vega fra 1948 til 1965. Han var stortingsrepresentant 1937-1949. I hans tid besto fylkestinget av ordførerne, og Wika var valgt til formann i fylkestinget 1958–62 og fylkesordfører i Nordland 1963–64.

Han var også en aktiv lokalhistoriker. Han skrev *Vega bygdebok* i 3 bind, og andre lokalhistoriske skrifter. Hans private museumssamling ble donert til kommunen.

## Priser og hedersutmerkelser
* 1967 Kongens fortjenstmedalje i gull 
* 1974 Det Kongelige Norske Videnskabers Selskabs minnemedalje i gull
* 1976 Nordland fylkes kulturpris og Vega kommunes kulturpris
* 1997 En byste av Wika, utført av Nils Aas, ble avduket utenfor Vega rådhus

## Referanser
 

## Eksterne lenker
*
Gulnara

**Gulnara** (russisk: Гюльнара, Гульнара eller Гульнора, persisk: گلنار, kasakhisk: Гүлнәр, Gülnär, kirgisisk: Гүлнар, Güľnar) er et kvinnenavn av persisk oppsinnelse som betyr «granatepleblomst».

## Etymologi

*Gulnara* er sammensat av *gul*, «blomst», og *anar*, «granateple». Navnet betyr dermed «granatepleblomst».

## Utbredelse
Navnet brukes blant annet i Aserbajdsjan, Kasakhstan, Kirgisistan, Russland, Tadsjikistan, Tatarstan, Turkmenistan og Usbekistan.

|}

## Kjente personer med navnet

Personene i listen er ordnet kronologisk etter fødselsår.

* Gulnara Mehmandarova (f. 1959), norsk arkitekt, forsker. Hun har doktorgrad i arkitekturteori og -historie, restaurering av arkitekturmonument.
* Gulnara Karimova (f. 1972), usbekisk forretningskvinne og diplomat, datter av president Islom Karimov.
* Gulnara Samitova-Galkina (f. 1978), russisk friidrettsutøver.
* Gulnara Vygovskaya (f. 1980), russisk langdistanseløper.
* Gulnar Hajytbajeva (f. 1985), turkmensk judoka.

## Referanser


## Eksterne lenker
Ali MacGraw

**Ali MacGraw** (født 1. april 1939 i Westchester County i New York) er en amerikansk skuespillerinne. 

Hennes mor hadde ungarsk jødisk bakgrunn og hennes far var av skotsk avstamning. Hun har en bror, Dick, som er artist. MacGraw har i voksen alder beskrevet sin far som voldelig. Hun er best kjent for sin rolle i *[[Love Story]]*, som hun vant en Golden Globe og mottok en Oscar-nominasjon for. MacGraw hadde sin debut på Broadway-teateret i New York City i 2006 der hun spilte en dysfunksjonell matriark i dramaet *The Celebration*.

Den 12. oktober 2010 deltok MacGraw opp i The Oprah Winfrey Show. MacGraw har uttalt at hun tok en ulovlig abort da hun var tidlig i 20-årene. Fra 1961 til 1962 var hun gift med bankmann Robin Hoen. Den 24. oktober 1969 giftet MacGraw seg med filmprodusenten Robert Evans, som den tredje av hans til sammen syv koner. Deres sønn, Josh Evans, ble født den 16. januar 1971. Paret skilte seg i 1972 etter at hun hadde en affære med Steve McQueen på settet til *[[The Getaway (film, 1972)|The Getaway]]*. MacGraw giftet seg med McQueen 13. juli 1973. McQueen søkte om en skilsmisse i 1978 etter at han innledet et forhold med Barbara Minty. MacGraw giftet seg ikke igjen etter dette. MacGraw bytter på å bo i Santa Fe, New Mexico og i Los Angeles, California.

## Filmografi (utvalg)
* 1970 – *[[Love Story]]*
* 1978 – *[[Convoy (1978)|Convoy]]*

## Referanser


## Eksterne lenker
*
Jean Janssens

**Jean Janssens** er navnet til flere personer:

*Jean-Baptiste Janssens (1889–1964) – belgisk jesuittprest
*Jean Janssens (syklist) – belgisk syklist
*Jean Janssens (fotballspiller) (født 1944) – belgisk fotballspiller
Lars L’Abée-Lund

**Lars Anton «Labbe-Lund» L'Abée-Lund** (født 22. april 1910 i Aker utenfor Oslo, død 17. mai 1991 i Oslo) var en norsk jurist og politimann i Oslo, kjent fra landssvikoppgjøret.

Etter examen artium ved Ris skole 1928 tok han Oslo handelsgymnasium og ble cand.jur. ved Universitetet i Oslo i 1935. Ved Oslo politikammer ledet han landssvikavdelingen 1945-50 og var kriminalsjef 1954-68. Han  ledet Interpols avdeling i landet en tid før han var lagdommer i Eidsivating 1968-80.

Han var gift med Else Marie Kvam (2. juni 1918&ndash;26. juni 1980), datter av juristen og forfatteren Lorentz N. Kvam.

## Referanser
Young and Beautiful

**«Young and Beautiful»** er en amerikansk sang skrevet av Aaron Schroeder og Abner Silver. Balladen ble fremført av Elvis Presley som siste sang i spillefilmen *[[Jailhouse Rock]]* (1957).

Presley spilte den inn 30. april 1957 i Radio Recorders Studio, Hollywood. Den ble utgitt på EP-platen *Jailhouse Rock* (RCA Victor EPA&nbsp;4114) i oktober 1957 MGM-produsent var Jeffrey Alexander.

## Norsk versjon
Benny Borg har skrevet en norsk tekst. På norsk bærer den tittelen «Du finnes alltid her».

## Innspilling
*Benny Borg. Utgitt på LP-platen *Benny Borg synger Elvis* (Troll TMLP&nbsp;511) i 1980.

## Referanser
Albert Grisar

**Albert Grisar** er navnet til flere personer:

*Albert Grisar (komponist) (1808–1869) – belgisk komponist
*Albert Grisar (seiler) (1868–1930) – belgisk seiler
Murad

**Murad** (arabisk مراد) er et arabisk mannsnavn som betyr «ønske». Navnet skrives også *Mourad* og *Morad*, og den tyrkiske formen av navnet er *Murat*.

Navnet brukes også som etternavn.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Murad Hofmann (f. 1931), tysk diplomat og forfatter
* Morad Mohammadi (f. 1980), iransk bryter
* Murat Kurnaz (f. 1982), tysk tidligere Guantanmo-fange
* Mourad Meghni (f. 1984), algirsk fotballspiller

## Referanser


## Eksterne lenker
Skjebergbekken

**Skjebergbekken** er ei elv som i sin helhet ligger i Sarpsborg kommune i Østfold, tidligere (inntil kommunesammenslåingen i 1992) i Sarpsborg og Skjeberg kommuner. Skjebergbekken drenerer et nokså flatt nedbørområde på , men vannskillet vestover mot nedre Glomma ligger på et høydedrag som når 112 moh.

Elvas lengde er 10,3 kilometer, fra nordligste vannskille sør for Borgenhaugen og Hafslund hovedgård i Sarpsborg. Elva renner sør og sørøstover gjennom områder med dyrket mark, vest for Skjeberg kirke og Skjeberg stasjon, og renner ut i våtmarksområdet Salta, en del av Skjebergkilen naturreservat, der elva nå krysses av E6. Her opptar Skjebergbekken en sidebekk, Guslundbekken, som kommer fra skog og jorder opp mot Rokkeveien (Skjeberg - Halden).

Elva renner ut i Skjebergkilen mellom Kvastebyen og Høysand i Sarpsborg. Middelvannføringen ved munningen er .

Skjebergbekken og Guslundbekken hadde tidligere gode forekomster av ørret, men forurensing – blant annet avrenning fra jordbruket – har fjernet eller begrenset disse stammene.

Ved stormflo fylles store deler av Salta med salt- eller brakkvann opp til to kilometer ovenfor utløpet, derav navnet Salta. Naturreservatet er opprettet for å ta vare på det rike fuglelivet i takrør-skogen (45 registrerte arter), og for å verne et par sjeldne planter.

## Se også
* Liste over elver i Østfold

## Referanser
Leimuiden

**Leimuiden** er en landsby i den nederlandske provinsen Zuid-Holland. Leimuiden ligger 9 km sør for Hoofddorp, i kommunen Kaag en Braassem. 

## Eksterne lenker
*
Cappielow Park

**Cappielow** er et distrikt i Greenock i Inverclyde, i det sentrale Vest-Skottland. Stadionet er hjemmebane for det skotske førstedivisjonslaget Greenock Morton FC. Navnet Cappielow brukt alene refererer vanligvis til fotballstadionet **Cappielow Park**, men det kan også henvise til et lite boligområde eller det tilknyttede industriområdet.

Cappielow Park befinner seg på andre siden av East Hamilton Street og elven River Clyde, ved motorveien mot Port Glasgow og Glasgow. Ståtribunen uten tak bak det ene målet løper langs Sinclair Street. Stadionet er omtrent fem minutters gange fra Cartsdyke jernbanestasjon (det dreier seg om jernbanelinjen mellom Glasgow Central og Gourock).

Cappielows etymologiske betydning stammer visstnok fra skandinavisk, selv om detaljene rundt den opprinnelige betydningen er uklare. Det har vært hjemmebane for klubben siden tidlig på 1900-tallet. Oppussing er nylig gjennomført, og for tiden er kapasiteten på 11 100 tilskuere, inkludert 5 741 sitteplasser. Tribunen bak målet i vest går under navnet Wee Dublin end, og har sitteplasser uten ryggstøtte, og har blitt ombygd fra en tidligere ståtribune. Hovedtribunen Grandstand har nå plastseter, som erstattet de gamle trebenkene, og som var et kjennemerke for Cappielow fram til sent på 1990-tallet. Tribunen *Cowshed* ligger på nordsiden av banen, og var tidligere en stor ståtribune for både hjemme- og bortesupporterne (og hadde et stort gjerde på midten som skilte supporterne fra hverandre), men denne tribunen er nå bare for hjemmesupporterne. Mange av ståplassene på de første radene av denne langsidetribunen er nå fjernet og erstattet av klappseter. Ellers er Cowshed Stand et særsyn i moderne britisk fotball, siden det ikke lenger er vanlig med ståplasser på langsidene så høyt opp i ligasystemet. Bak målet i øst befinner "Sinclair Street End" seg, og det er fortsatt en ståtribune uten tak. 

Den 12. desember 2008 kunngjorde Morton at de hadde sikret seg en av tribunene fra de gamle erkefiendene St. Mirren, da St. Mirren flyttet fra sitt tradisjonelle stadion Love Street til nye Greenhill Road. Denne tribunen har blitt gjenreist på "Wee Dublin End" på Cappielow. Dessuten sikret Morton seg to av St. Mirrens gamle flomlysmaster, og de står nå på hver sin ende av Cowshed Stand. En kunngjøring fra den offisielle internettsiden til Morton lød som følger: "På tross av rivaliseringen har vi alltid hatt et godt forhold til St Mirren, og vi vil benytte denne anledningen til å takke dem i full offentlighet for deres hjelp, og ønsker dem all mulig suksess i deres nye hjem."

## Referanser
Olga Breivik

**Olga Breivik** (født 1927) er en tekstilarbeider og frivillig kulturarbeider. I 2000 fikk hun Kongens fortjenstmedalje i sølv for sitt folkedrakt- og bunadsarbeid. Hun fikk også Kulturarbeidarprisen da den ble delt ut for første gang i 2006. Hun fikk hovedstipendet på  kroner.

Breivik har drevet med frivillig kulturarbeid på mange ulike felt, gjennom hele sitt liv. Hun har bakgrunn i et gammelt kulturmiljø i Fana, og har stor kjennskap til folkekultur og tradisjon. Breivik har blant annet drevet med ungdomsarbeid, kulturhistorisk formidling til barn og unge og arbeid i husflidslag. Hun har vært en ressursperson og inspirator for blant annet Fana Husflidslag og Hordamuseet. For Hordamuseet gjorde hun en stor jobb med tekstiler, drakter og bunader. Hun var leder for Fana Historielag i slutten av 1990-årene.

## Bunadsarbeid
Olga Breivik har gjennom hele sitt liv vært spesielt interessert i bunader. Hun har fått Kongens forjenstmedalje for sitt arbeid med bunader og er kjent som en stor entusiast og kunnskapskilde når det gjelder bunader, spesielt Fanabunaden.

## Referanser
Aleksandriner

**Aleksandrineren** er et fransk versemål som først ble brukt i et heltedikt om Aleksander den store i ca 1180. Versemålet består av en seksfotet jambe med cesur (3-cesur-3). Aleksandrineren var det viktigste versemålet på 1600-tallet. Versene benytter seg som regel av enderim, vekslende mellom mannlig og kvinnelig rim fra verspar til verspar (AAbbCCdd). Noen andre rimmønstre forekommer også.

Et eksempel på en aleksandriner på dansk fra Ludvig Holbergs *[[Peder Paars]]* (trykksterke stavelser og cesur er henholdsvis uthevet med **fet skrift** og **|**):

Jeg **ta**ler **om** en **Mand**|, hvis **Skæb**ne og Be**drif**ter
Bør **bill**ig **tegn**es **an**| blant **al**le **Folk**es **Skrif**ter.

Av de dansk-norske dikterne var Holberg og Johan Hermann Wessel de som flittigst benyttet seg av aleksandrineren, da særlig i nevnte *Peder Paars* og *[[Kierlighed uden Strømper]].*

## Referanser
Arnold Kvistvik

**Arnold Kvistvik** (født 25. september 1920 i Oslo, død 22. september 1998 i Mosjøen) var en norsk fiolinist og kulturarbeider.

Arnold begynte på Musikkonservatoriet i Oslo 9 år gammel med Øivin Fjeldstad som lærer, senere studerte han privat med Leif Halvorsen. I studietiden spilte han flere ensembler, også i NRKs Juniororkester. Musikkarrieren ble avbrutt av krigsutbruddet, og arbeide i NSB førte ham i 1942 til Mosjøen, hvor han møtte kona Ruth, født Perjord.

Kvistvik deltok i Mosjøen Orkesterforening som vanlig orkestermusiker, som konsertmester og i tolv år som dirigent, arbeidet lokalt som musikklærer, deltok i Nordnorsk Symfoniorkester fra starten i 1967 og i Helgeland symfoniorkester fra 1975.

Kvistvik var også engasjert i håndball, som trener, dommer og tillitsvalgt. Han var kretsleder i Nordland og landsstyremedlem i Norges Håndballforbund. Han var kommunestyremedlem for Venstre 1952-61 og 1971-75.

Kvistvik mottok Nordland fylkes kulturpris i 1979, og Vefsn kommunes kulturpris i 1989. Til hans 60-årsdag i 1980 hadde Ketil Vea skrevet en fiolinromanse til ham. 

## Diskografi
* Halvdan Sivertsen: *[[Utsikt minus innsikt gir tilnærmet blindhet fra toppen av pyramiden]]* (1975)

## Kilder
* Brith-Johanne Nikolaisen. «Musikklivets nestor – Arnold Kvistvik 1920-98» I: *Far etter fedrane 2002*, årbok for Vefsn museumslag
* Nekrolog i Aftenposten 5. oktober 1998
* Nordland fylkesbibliotek, videoportrett
AGR Group

**AGR Group** var et Oslo Børs noterte selskap. I 2014, solgte selskapet sitt datterselskap AGR til Silverfleet Capital. AGR fortsetter å være en ledende leverandør av tjenester til den internasjonale petroleumsindustrien innen reservoar, boring og brønn, feltutvikling, og HMS. Selskapet også tilbyr rigg kapasitet, konsulenter, programvare og skreddersydd opplæring. AGR har ledet boringen av mer enn 500 brønner for ulike operatører og har levert mer enn 1,500 reservoar studier. Selskapet har kontorer i Australia, Norge, UAE, UK, Sør- og Nord-Amerika.

## Referanser
AKVA Group

**AKVA group ASA** er en bedrift som leverer komplette tekniske løsninger og service både innenfor merdbaserte og landbaserte prosjekter innen akvakulturindustrien. 

AKVA group er til stede i alle markeder med kontorer i Norge, Chile, Danmark, Skottland, Spania, Hellas, Iran, Island, Canada, Australia og Tyrkia.

I 2019 flyttet AKVA group fra sine lokaler på Bryne til Kverneland Næringspark i Klepp kommune. 

## Referanser


## Eksterne lenker
* 
* 
*
CMSimple LE

**CMSimple Classic** er et publiseringssystem og en forgreining av CMSimple skrevet i PHP og som benytter seg av en Flatfile-database. CMSimple LE brukes for å administrere webinnhold som oppdateres ofte. Den er distribuert under GNU General Public License og er fritt tilgjengelig.

## Referanser


## Eksterne lenker
*
HIFK

**HIFK** eller **Idrottsföreningen Kamraterna, Helsingfors r.f.** (stiftet i 1897) er et finsk idrettslag fra hovedstaden Helsingfors. HIFK har for tiden avdelinger for bandy, bowling, fotball, friidrett, håndball, innebandy og ishockey.

## Historikk
Idrettslaget ble stiftet i 1897 på initiativ fra Georges Doubitsky og hans venner i Kruununhaka, Helsingfors, og har aktivt deltatt i etableringen av flere idrettsforbund og har fostret mange toppidrettsutøvere.

## Idretter
### Fotball

Fotballaget har vunnet det finske mesterskapet sju ganger, den første i 1930 og den siste i 1961. I 2008 spilte klubben i den finske 2. divisjon etter å ha rykket opp to sesonger på rad.

### Ishockey

Ishockeylaget har vært finsk mester sesongene 1968/1969, 1969/1970, 1973/1974, 1979/1980, 1982/1983, 1997/1998 og 2010/2011. Hjemmekampene spilles i Helsingfors Ishall, med en kapasitet på 8&nbsp;200 tilskuere.

### Andre idretter
*HIFK har vunnet 14 finske innebandymesterskap for menn. I dag spiller herrene av den finske bandyligaen.
*Håndballaget spiller i FM-serien, den høyeste ligaen i Finland.

## Finske mesterskap
### Finske mestere i bandy
15 mesterskap

### Finske mestere i fotball
7 mesterskap
* 1930
* 1931
* 1933
* 1937
* 1947
* 1959
* 1961

### Finske mestere i ishockey
6 mesterskap
* 1969
* 1970
* 1974
* 1980
* 1983
* 1998
* 2011

## Referanser


## Eksterne lenker
*
David Mair

**David Mair** er navnet til flere personer:

* David Mair (naturbaneaker) (født 1980), italiensk naturbaneaker og skeletonkjører
* David Mair (aker) (født 1984), italiensk aker
Zhuge Liangs nordekspedisjoner

**Zhuge Liangs nordekspedisjoner** (tradisjonell kinesisk: 諸葛亮北伐; forenklet kinesisk: 诸葛亮北伐; hanyu pinyin: *Zhūgě Liàng Běifá*) var en serie på fem militære felttog startet av riket Shu Han, basert i Sichuan og Hanzhong, mot det rivaliserende riket Cao Wei i Nord-Kina i begynnelsen av de tre rikers tid i Kinas historie. De fem ekspedisjonene ble alle ledet av kansler-regenten og strategen Zhuge Liang, og fant sted i 228 (første og andre ekspedisjon), 229, 231 og 234, og ble utkjempet i grenseområdet mellom de to rikene som i dag utgjør provinsene Shǎnxī og Gansu. 

Selv om alle felttogene mislyktes i sitt mål om å føre til en seier i krigen mot Wei, har felttogene blitt noen av de best kjente konfliktene fra de tre rikers tid, kjent blant annet fra Ming-romanen *[[Beretningen om de tre kongedømmer]]* skrevet av Luo Guanzhong, men her er det seks og ikke fem felttog, og Zhuges strategiske talent blir overdrevet, selv om resultatet ikke endres. I folkelig historie samsvarer disse felttogene med "de seks felttog fra Qishan" (六出祁山; *Lìuchū Qíshān*), et feilaktig navn, siden Zhuge Liang bare startet to av sine felttog fra Qishan.
Zulukrigen (film)

***Zulukrigen*** (originaltittel: *Zulu Dawn*) er en britisk-amerikansk historisk krigsfilm fra 1979 regissert av Douglas Hickox. Filmen handler i hovedsak om slaget ved Isandlwana som fant sted i Sør-Afrika i den britiske kolonitiden. Britiske styrker led store tap i slaget der fienden kun var utstyrt med primitive våpen. De ledende rollene spilles av Peter O'Toole, Burt Lancaster, John Mills og Simon Ward. Filmens manus er skrevet av Cy Endfield og var basert på ei bok han lanserte samme år som filmen. Endfield hadde også regien på ''Zulu'' fra 1964.

*Zulukrigen* fikk blandet mottakelse av kritikerne.

## Handling
Filmen handler om slaget ved Isandlwana, som fant sted i det sørlige Afrika i 1879, i den britiske kolonitiden. Slaget var en del av britenes forsøk på å okkupere Zululand i den såkalte zulukrigen. Til tross for at britene var utstyrt med moderne skytevåpen, tapte de slaget og mistet flere hundre menn, mye på grunn av inkompetent lederskap og arroganse.

## Om filmen

### Anmelderne
*Zulukrigen* fikk blandet mottakelse av kritikerne, noe som gjenspeiles i at den har fått 57 % på Rotten Tomatoes. Den amerikanske anmelderen Leonard Maltin har gitt den 3 av 4 stjerner.

''Aftenpostens'' anmelder, (Øyvind Thorsen), gav den forholdsvis dårlig omtale. ''VGs'' anmelder (Espen Eriksen) beskrev den som blodig og langtekkelig og gav den terningkast tre.

### Innspilling
Produksjonskostnadene var på $8,5 millioner.

Filmen ble innspilt i Sør-Afrika.

## Rollebesetning
* Peter O'Toole – Lord Chelmsford 
* Burt Lancaster – Oberst Anthony Durnford 
* Simon Ward – Lt. William Vereker
* Denholm Elliott – Oberst Henry Pulleine
* James Sebastian Faulkner – Lieutenant Melvill
* Christopher Cazenove – Lieutenant Coghill
* Bob Hoskins – Colour-Sergeant-Major Williams
* Peter Vaughan – Quartermaster Sergeant-Major Bloomfield
* Michael Jayston – Colonel Crealock
* Ronald Pickup – Lieutenant Harford
* Ronald Lacey – Norris Newman
* John Mills – Sir Henry Bartle Frere
* Simon Sabela – Kong Cetshwayo
* Ken Gampu – Mantshonga
* Abe Temba – Uhama
* Gilbert Tiabane – Bayele

## Referanser


## Eksterne lenker
*
Gazas tårer

***Gazas tårer*** er en norsk antikrigsfilm fra 2010 som omhandler Gaza-krigen sett gjennom øynene til en gruppe palestinske barn. Regissør Vibeke Løkkeberg har i samarbeid med befolkningen i Gaza dokumentert desperasjonen og maktesløsheten den palestinske befolkningen opplevde under Israels bombing av Gaza vinteren 2008/2009. Filmen er basert på billedmateriale tatt av befolkningen selv inne i Gaza mens krigen pågikk, samt noe materiale fra de få utenlandske journalistene som var til stede mens konflikten pågikk. Løkkeberg slapp ikke selv inn under krigen.

Filmen ble møtt med sterke reaksjoner, blant annet fra Israel-venner og Med Israel for fred fordi filmen blir ansett som en propagandafilm for Palestina. Det har blitt hevdet at filmen kun ble laget for å sverte Israel, og at den har blitt produsert slik at Israel fremstår som verdens mest brutale krigsmakt. Hamas blir nesten ikke nevnt gjennom hele filmen, men det er av regissørene blitt forklart med at det ikke er Hamas som blir hardest rammet i en slik krig. Det er de sivile, og at det er dette produsentene har prøvd å sette fokus på gjennom denne filmen. I 2011 ble filmen vist for et israelsk publikum på Jerusalem Film Festival.

Gazas tårer mottok Gullprisen under Gaza Film festival, og pengepremien fra denne tildelingen ble utdelt til de palestinske barna som hadde vært med i filmen. Filmen mottok Menneskerettsprisen (*Public Liberties and Human Rights Award*) for beste langfilm under Al Jazeeras internasjonale dokumentarfilmfestival i Doha i april 2011.

## Referanser


## Eksterne lenker
*
Stair Park

**Stair Park** er en offentlig park i den lille kystbyen Stranraer i Sørvest-Skottland. Parken er eid av fylket Dumfries and Galloway (Dumfries & Galloway Council), og befinner seg i forlengelsen av London Road på sørsiden av byen, rett overfor et parkeringsområde for trailere og andre reisende (Stranraer er en viktig fergehavn for trafikk fra og til Nord-Irland og Isle of Man). I parken finnes det fotball-, rugby- og hockeybaner, og den huser også hjemmebanen for rugbyklubben Wigtownshire RFC og landbruksmessen *Stranraer and Rhins Agricultural Show*. Parken har i tillegg en stor musikkscene, helårsbaner for tennis og nettball, skatepark, fotballbane og et fotballstadion.

## Stair Park Football Ground

Fotballstadionet Stair Park er hjemmebanen til det skotske tredjedivisjonslaget Stranraer FC. Det har en kapasitet på 5 600 tilskuere, og av disse har 1 800 mennesker mulighet til å sitte under tak. Stadionet ble åpnet i 1907. I 1995 ble det bygget en ny hovedtribune på den ene langsiden av banen (sørsiden). Byggherre var Barr Construction, og tribunen kostet totalt £500.000. Main Stand strekker seg over omtrent halve lengden av langsiden. På den motsatte langsiden befinner det seg en mindre tribune, som gjerne kalles *Coo Shed* (*Kuskuret* eller ”Kufjøset”). Jernbanestasjonen i Stranraer er omtrent 15 minutters gange inn i byen. Størrelsen på selve gressbanen er 100 x 64 meter.

### Bortesupporterne
Vanligvis praktiseres det ikke noe skille mellom hjemme- og bortesupporterne på Stair Park. Skulle det imidlertid være behov for det, er det satt av 2 000 plasser for bortelagets supportere. Til vanlig pleier bortelagets tilhengere å slå seg ned på Coo Shed. Det er kiosker for alle på stadion.

### Inngangspriser
* Hovedtribunen: (Sitteplasser:) Voksne £14, barn £8
* Ståplasser: Voksne £12, barn £6
* Barn under 12 år som er i følge med en voksen, kommer gratis inn

## Eksterne lenker
* Stranraer Football club
Virginia Mayo

**Virginia Mayo** (født 30. november 1920 i Missouri, død 17. januar 2005) var en amerikansk filmskuespiller og danser.

Etter en kort karriere i vaudeville begynte Mayo med filmer og i 1946 spilte hun i *[[De beste år av vårt liv]]* (og i 1949 hadde hun en rolle i *[[White Heat]]*. Hennes opptredener i filmer ble færre på 1950-tallet. Hennes siste opptreden på film var i 1997. I hennes storhetstid i Hollywood ble Mayo kjent som den typiske sensuelle skjønnhet. Virginia Mayo har en stjerne på Hollywood Walk of Fame. I 1996 mottok hun en stjerne på St. Louis Walk of Fame. I 1947 giftet hun seg med skuespilleren Michael O'Shea, som døde i 1973. De hadde ett barn, Mary Catherine O'Shea (født i 1953). O'Shea-familien bodde i flere tiår i Thousand Oaks, California. I januar 2005 døde Mayo av naturlige årsaker i Thousand Oaks i en alder av 84 år.

## Filmografi (utvalg)
*1946 – *[[De beste år av vårt liv]]*
*1949 – *[[White Heat]]*

## Referanser


## Eksterne lenker
* 
*
David Mair (naturbaneaker)

**David Mair** (født 26. juli 1980 i Meran) er en italiensk aker og skeletonkjører. Han konkurrerte i naturbaneaking frem til 2002, da han skiftet til skeleton. Fra 2009 har han igjen konsentrert seg om naturbaneaking.

Mair har to gull og ett sølv fra VM i naturbaneaking, samt en bronse fra EM i 1999. Hans bror Armin Mair er også profesjonell aker.

## Kilder
* FIL-profil (NB: alle hans resultater frem til 2002 finnes i profilen til akeren med samme navn)
* 

## Eksterne lenker
*
Zhuge Liangs sørfelttog

**Zhūgě Liàng sørfelttog** (tradisjonell kinesisk: 諸葛亮南征; forenklet kinesisk: 诸葛亮南征; hanyu pinyin: *Zhūgě Liàng Nánzhēng*), også kjent som **pasifiseringskrigen i Nanzhong** (南中平定戰; 南中平定战; *Nánzhōng Píngdìng Zhàn*), var et militært felttog ledet av kansler og strateg Zhuge Liang på vegne av riket Shu Han mot motstandere i de sørlige områdene i 225 i de tre rikers tid i Kinas historie. Felttoget ble startet for å slå ned et opprør fra lokale guvernører i den sørlige regionen Nanzhong (i dag deler av provinsene Yunnan, Guizhou og Sichuan) og opprør fra nanman-stammene i området ("nánmán" – sørlige barbarer – var hànkinesernes betegnelse for en rekke ulike stammer i dette området).

En fiktiv versjon av felttoget blir skildret i Míng-romanen *[[Beretningen om de tre kongedømmer]]*, skrevet av Luo Guanzhong, som inkluderer en rekke fiktive personer, kongedømmer og hendelser. Zhuge Liang driver en kampanje med psykologisk krigføring for å få nánmánene til å underkaste seg Shu-Hans styre, men opptrer samtidig humant mot stammene, og har blitt særlig berømt for å ha fanget og befridd nánmánkongen Meng Huo sju ganger, men i enkelte lokale legender er historien reversert ved at det var Meng Huo som fanget og befridde Zhuge.
Ron Perlman

**Ron Perlman** (født 1950) er en amerikansk skuespiller på TV og film.

Perlman studerte ved George Washington High School og han ble uteksaminert fra Lehman College i New York City i 1971. Perlman debuterte som skuespiller i filmen *[[Ildkrigen]]* i 1981. Etter diverse mindre biroller i filmer og TV-serier og hans gjennombrudd kom da han spilte karakteren Vincent i TV-serien *Beauty and the Beast*, mot skuespiller Linda Hamilton fra 1987 til 1990. Dette innbragte ham en Golden Globe. Han har siden gjort seg bemerket i rollen som Clay Morrow i TV-serien *[[Sons of Anarchy]]*.

Perlman har vært gift med Opal Perlman siden 1981. De har to barn, en datter, Blake Amanda (f. 1984), og en sønn, Brandon Avery (f. 1990).

## Referanser


## Eksterne lenker
*
Camryn Manheim

**Camryn Manheim** (født som Debra Frances Manheim, den 8. mars 1961 i Caldwell, New Jersey) er en amerikansk skuespillerinne mest kjent for sine roller som advokat Ellenor Frutt på TV-serien *[[The Practice]]* på TV-kanalen ABC og som karakteren Delia Banks i TV-serien *[[Ghost Whisperer]]* og som Elvis Presleys mor i mini-serien *Elvis* fra 2005. 

Manheim arbeidet en stund som tegnspråktolk på et sykehus. Hennes kunnskap om tegnspråk ble utnyttet til tider på TV-serien *The Practice*, en episode av *[[Law & Order]]*. I 2005 fikk Manheim Golden Globe- og Emmy-nominasjoner for sitt arbeid i miniserien *Elvis*, og året etter ble hun med i serien *Ghost Whisperer*. Manheim er en ivrig aktivist for menneskerettigheter med fokus på kvinners rettigheter og homofiles rettigheter. Manheim er kjent for å ha bidratt til en rekke veldedige organisasjoner. Hun har en sønn ved navn Milo Jacob som ble født 6. mars 2001, bare to dager før hun fylte 40 år. Hennes bror, Karl Manheim, er juss-professor ved Loyola Law School.

## Referanser


## Eksterne lenker
* 
*
Rami Malek

**Rami Said Malek** (født 1981) er en amerikansk og egyptisk oscarvinnende skuespiller, best kjent for rollen som Freddie Mercury i biografien *[[Bohemian Rhapsody (film)]]*, Elliot Alderson i *[[Mr. Robot]],* og som Ahkmenrah i filmene *[[Natt på museet]]*-filmene. Han har rollen som skurken i James Bond-filmen *[[No Time to Die]]* som delvis ble tatt opp i Nittedal.

## Karriere
I 2010 hadde Malek rollen som den egyptiske selvmordsbomberen Marcos Al-Zacar i den åttende sesongen av TV-serien *[[24 (TV-serie)|24]]* som i USA sendes på TV-kanalen Fox Broadcasting Company. Malek har en enegget tvilling-bror som er fire minutter yngre enn ham. Malek studerte ved Notre Dame High School i Sherman Oaks i California og han har mottatt graden Bachelor of Fine Arts fra Universitetet i Evansville i Evansville, Indiana. Malek er bosatt i Los Angeles.

I april 2019 ble det kunngjort på en pressekonferanse at Malek skulle spille skurken i James Bond-filmen som det skulle gjøres opptak til i Nittedal utenfor Oslo. Bond-filmen *[[No Time to Die]]* ble regissert av Cary Joji Fukunaga, og Daniel Craig spiller James Bond for femte gang. Premieren var først satt til april 2020, men ble utsatt til november på grunn av covid-19-pandemien.

## Filmografi
### Film
* 2006: *[[Natt på museet]]* – Ahkmenrah, en egyptisk farao
* 2009: *[[Natt på museet 2]]* – Ahkmenrah
* 2011: *[[Larry Crowne]]* – Steve Dibiasi
* 2012: *[[Battleship]]* – Lt. Hill
* 2012: *[[The Twilight Saga: Breaking Dawn – Part 2]]* – Benjamin
* 2012: *[[The Master]]* – Clark
* 2013: *[[Ain't Them Bodies Saints]]* – Will
* 2013: *[[Short Term 12]]* – Nate
* 2013: *[[Oldboy (2013)|Oldboy]]* – Browning
* 2014: *[[Need for Speed]]* - Finn
* 2014: *[[Da Sweet Blood of Jesus]]* – Seneschal Higginbottom
* 2014: *[[Night at the Museum: Secret of the Tomb]]* – Ahkmenrah
* 2017: *Papillon* - Louis Dega 
* 2018: *[[Bohemian Rhapsody (film)|Bohemian Rhapsody]]* – Freddie Mercury
* 2019: *The Ben Cobb Show*
* 2020: *[[Dolittle (film)|Dolittle]]* – Chee-Chee (stemme)
* 2021: *The Little Things* – Jim Baxter
* 2021: *[[No Time to Die]]* – Lyutsifer Safin
* 2022: *[[Amsterdam (film)|Amsterdam]]* – Tom Voze
* 2025: *The Amateur* – Charles Heller

### TV
* 2004: *[[Gilmore Girls]]* – Andy
* 2005: *[[Over There]]* – Hassan
* 2005: *[[Medium (TV-serie)|Medium]]* – Timothy Kercher
* 2005–2007: *[[The War At Home]]* – Kenny
* 2010: *[[24 (TV-serie)|24]]* – Marcos Al-Zacar
* 2010: *[[The Pacific]]* – Merriell «Snafu» Shelton
* 2012: *The Legend of Korra* – Tahno
* 2014: *Believe* – Dr. Adam Terry
* 2015–2019: *[[Mr. Robot]]* – Elliot Alderson

### Videospill
* 2004: *[[Halo 2]]* – Tilleggsstemmer
* 2014: *The Legend of Korra* – Tahno
* 2015: *Until Dawn* – Joshua «Josh» Washington

## Referanser


## Eksterne lenker
* 
*
Prinsesse Charlotte Amalie

**Prinsesse Charlotte Amalie av Danmark-Norge** (1706–1782) var datter av kong Frederik IV og dronning Louise.

## Biografi
Frederik IV hadde ikke mottatt særlig meget undervisning som barn, og sørget derfor for at hans egne barn fikk gode lærere, såkalte exercitiemestre. Charlotte Amalie hadde i alt fire av disse, deriblant 
gitarmester Johan Friedrich Fibiger, Nathanael Diesel og Johann Hermann Schrader.  

Hun levde et aktivt hoffliv. I motsetning til hennes pietistisk anlagte bror Christian VI hadde hun et godt forhold til stemoren Anna Sophie, som hun ofte bodde sammen med og motsatte seg den dårlige behandling denne til tider fikk. I en dagbok fra 1721-23 skriver Anna Sophie om reiser, hvor Charlotte Amalie var med. Disse gikk blant annet til Hamburg, hvor de overvar opera, samt til Anna Sophies familiegods Clausholm.  

I Christian VIs tid bodde hun om sommeren som oftest på Charlottenlund slott (tidligere *Gyldenlund* etter Ulrik Frederik Gyldenløve), som hun fikk ombygget i 1733. Om vinteren oppholdt hun seg som regel på Christiansborg. 8. april 1771 fikk hun dog ordre om forlate hoffet (som hun hadde felles hoffholdning med), og hun tilbrakte resten av sitt liv sammen med enkedronning Juliane Marie, som også tilbrakte vinteren ved hoffet. 

## De sorte parykkers hoff
Charlotte Amalie foretrakk sorte parykker til seg selv og sin stab, hvilket gjorde henne kjent som de sorte parykkers hoff. Etter at Christian VII fikk en av sine pasjer til å kle seg ut som en villmann, for å skremme den aldrende prinsesse, viste hun seg aldri mere ved hoffet.  

Hun tok seg av og sørget for oppdragelsen til forfatterinnen Charlotte Baden, som var en niese av hennes førstedame Anna Sophie von den Osten.

Ved et testamente av 1. juli 1773 gjorde hun Christian VII til universalarving med visse betingelser om oppdragelseshjelp til fattige pikebarn av alle stender m.m. Som svigerinnen dronning Sophie Magdalene, skjenket også hun sine juveler i form av briljanter og rosensten til Rosenborg, så at de alltid skulle forbli ved kronen.  

Hun døde ugift i København den 28. oktober 1782, og ble begravet i Roskilde domkirke. Hun var dekorert med Sophie Magdalenes orden de l'Union Parfaite. På Det Kongelige Bibliotek finnes, foruten hennes etterlatte bibliotek, en samling med musikk for den femdobbeltstrengede barokkgitar, skrevet i fransk tabulatur, som har tilhørt prinsessen.

## Referanser
Thøger Binneballe

**Thøger Leonard Binneballe** (født 1815 i København, død 1900) var byggmester og arkitekt. 

Han innvandra til Norge på slutten av 1830-tallet. I Christiania tok han borgerskap som murmester, og han var sentral i bygginga av en rekke av hovedstadens sentrale bygg. Binneballe var blant annet murmester ved oppførelsen av Oscarshall og Stortinget og byggeleder for Rikshospitalet i Pilestredet. Han tegna også flere bygninger, blant annet Karl Johans gate 39 (1844), som vakte oppsikt ved å være den første bygården i hovedstaden med fire etasjer. I 1856 oppførte han Kirkegata 6 som kontorer for N.A. Andresens & Co (seinere Andresens Bank) og bolig for banksjefen. Boligen hadde byens første vannklosett, med dispensasjon fra *sundhetsloven*, som forbød private avløp til den kommunale kloakken. Gården er nå en del av Norges Banks bygningskompleks i Kvadraturen. 

Andre arbeider som arkitekt var Prinsens gate 3b (1861), Wergelandsveien 27 (1864) og tre villaer på Drammensveien, det som nå er Henrik Ibsens gate 51 (Nobelinstituttet) og 53 (Norske Liv-gården) samt Inkognitogata 37 (Algeries ambassade). 

Binneballe var aktiv i Christiania Haandværksforening og blei i 1886 foreningas første æresmedlem. Han var medlem i flere offentlige kommisjoner som krevde teknisk kyndighet, bl.a. i forbindelse med bygginga av Trefoldighetskirken og restaureringa av Gamle Aker kirke. Han var Kirkedepartementets konsulent i bygningsspørsmål. I 1861 fikk han i oppdrag å lage forslag til standardiserte skolebygg, ettersom det året før var vedtatt en lov om «almueskolevæsenet paa Landet», som krevde at det skulle opprettes faste skoler til erstatning for omgangsskolene. Binneballe leverte tegninger til åtte ulike bygninger i sveitserstil beregna for mellom 21 og 50 barn, og til dels med lærerbolig inkludert.

## Et utvalg bygg


Fil:Karl Johans gate 39.jpg|Karl Johans gate 39
Fil:Prinsens gate 3b Oslo.jpg|Prinsens gate 3b
Fil:Wergelandsveien 27.jpg|Wergelandsveien 27
Fil:Norske nobelinstiutt 1.jpg|Nobelinstituttet


## Referanser
Roundabout…… Now! EP

***Roundabout...... Now! EP*** er en EP med The September When, utgitt i 1991.

## Sporliste
# «Where You Go I Go» 3:43
# «Not Impressed» 4:44: Live
# «Mama Won't Tell You No Lie» 5:57: Live
# «Mother I've Been Kissed» 1:35: Live
# «Butterfly» (Cornelis Vreeswijk) 4:49: Live
## Medvirkende
### The September When
*Morten Abel – vokal, gitar, munnspill, låtskriver
*Morten Mølster – gitar, låtskriver
*Gulleiv Wee – bass, låtskriver
*Helge Hummervoll – keyboard, vokal, låtskriver
*Stene Osmundsen – trommer, låtskriver
### Øvrige
* Knut Bøhn - vokal, produsent, tekniker, miksing
* Bjørn Eie - tekniker
* Per Ravnaas - tekniker
* Peter Iversen - miksing 
* Bulldog Design - coverdesign 
## Eksterne lenker
* Roundabout…… Now! EP
Hanö

**Hanö** er en øy i Hanöbukten 4 km sydøst for tuppen av halvøyen Listerlandet. Hanö har et areal på ca 248 hektar, og øyas høyeste punkt er ca 60 moh. Hanö er en granittøy, med vekster som gress og buskas. Det bor 33 mennesker på øya, som er uten biler.

Hanö fyrtårn ble oppført 1904-06, og står på en klippe 60 meter over havet, hvor dets lys kan ses på en avstand på ca 40 km.

Under Napoleonskrigene var Hanö base for den engelske flåten, som lå her i 1810-12. På bakkene på øyas nordlige del ligger en engelsk kirkegård, hvor 15 sjømenn er begravet.